Source: http://demokracija.eu/slovenija/prihodnji-teden-na-sodiscih-ob-zacetku-solskih-pocitnic-tudi-manj-obravnav.html
Timestamp: 2018-07-15 23:16:45+00:00
Document Index: 5818932

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

nedelja, 24 junij 2018 10:32
Z začetkom šolskih počitnic se bo zmanjšalo tudi število sklicanih obravnav na slovenskih sodiščih. V ponedeljek bodo zaradi praznika zaprta, v sredo pa bo v Ljubljani znova predobravnavni narok v sojenju po obtožbi za oškodovanje vrhniškega Lika. V četrtek bo na okrožnem sodišču v Ljubljani predobravnavni narok v sojenju obtoženemu umora.
Sojenje za obtožbo o umoru v Zagorju ob Savi
V četrtek bo na ljubljanskem okrožnem sodišču predobravnavni narok za Janeza Šeska, obtoženega umora. Po poročanju medijev naj bi 7. marca zvečer napadel mamo svoje bivše partnerice ter jo tako poškodoval, da je na kraju umrla. Na policiji so po zaključku preiskave smrti 53-letnice pojasnili, da so v preiskavi ugotovili utemeljen sum storitve kaznivega dejanja umora, ki naj bi ga osumljenec storil iz maščevanja.
Nadaljevanje predobravnavnega naroka v sojenju za domnevno oškodovanje Lika Vrhnika
Na ljubljanskem okrožnem sodišču se bo v sredo nadaljeval predobravnavni narok v sojenju zaradi domnevnega oškodovanja Lika Vrhnika, v katerem je med drugim med obtoženimi Igor Lah. V obtožnici Barbare Lipovšek s specializiranega tožilstva se je znašla peterica obtoženih - nekdanji lastnik družb Liko Vrhnika Igor Lah, nekdanja likvidacijska upravitelja družbe Liko Vrata Iztok Svetin in Albin Rožman, nekdanji direktor družbe Preudarna firma Marjan Vukosav in nekdanji direktor družbe Liko Natur Danilo Peteh.
Tožilstvo Laha, enega najbogatejših Slovencev, bremeni treh kaznivih dejanj oškodovanja upnikov ter po enega kaznivega dejanja pranja denarja in ponareditve ali uničenja poslovnih listin. Svetinu in Rožmanu očita oškodovanje upnikov, Petehu pranje denarja, Vukosavu pa poleg pranja denarja še tri oškodovanja upnikov, je poročal časnik Večer.
10.00 predobravnavni narok v sojenju Igorju Lahu in soobtoženim očitanih kaznivih dejanj oškodovanja upnikov in pranja denarja v vrhniškem Liku; Okrožno sodišče v Ljubljani (sodnica Vladislava Lunder), razpravna dvorana 349
11.00 obravnava v zvezi s sodbo predsednici sindikata na mariborski univerzi Mariji Javornik Krečič zaradi domnevne razžalitve rektorja, ki jo je prvostopenjsko sodišče decembra lani oprostilo obtožb; Višje sodišče v Mariboru (sodnik Miro Lešnik), razpravna dvorana 325/III
8.30 predobravnavni narok za Janeza Šeska, obtoženega umora v Zagorju; Okrožno sodišče v Ljubljani (sodnik Tomaž Bromše), razpravna dvorana 28
9.00 nadaljevanje sojenja Francu Krambergerju, Mirku Krašovcu, Ivanu Fermetu in Stanislavu Valantu zaradi obtožb o zlorabi položaja pri prodaji delnic Mladinske knjige; Okrožno sodišče v Ljubljani (sodnica Vladislava Lunder), razpravna dvorana 327
11.00 sojenje koprskemu županu Borisu Popoviču zaradi obtožb o obrekovanju; Okrožno sodišče v Kopru (sodnik Matevž Gros), razpravna dvorana 153
9.00 nadaljevanje sojenja predsedniku mariborskega delovnega sodišča Stanku Omerzuju zaradi obtožb o zalezovanju; Okrajno sodišče v Mariboru (sodnica Karmen Krajnc), razpravna dvorana 1.2